
ŠTO JOŠ MOGOH UČINITI ZA SVOJ VINOGRAD PA DA NISAM UČINIO? (IZ 5,4)

Nakon prispodobe o dvojici sinova koju smo slušali prošle nedjelje, Isus i ove nedjelje nastavlja svoj razgovor s predstavnicima židovskog naroda. Današnja je Božja Riječ i više nego prigodna za nas jer je protkana govorom o vinogradu. Taj je govor višeznačan. Vinograd je slika Izraela, ono je slika Crkve, ali i naših ljudskih života. Isus današnjom prispodobom o okrutnim vinogradarima povezuje Stari i Novi zavjet citiranjem proroka Izaije. Vinograd u Starom Zavjetu predstavlja narod izraelski koji je izgubio vjeru i odmetnuo se od Boga te ne donosi Gospodaru vinograda – Bogu, Gospodinu nad vojskama – slatko zrelo grožđe nego gnjilo grožđe – vinjagu. Bog sve čini za svoj narod, on je predmet njegove ljubavi, no narod to ne razumije i ne uzvraća Bogu silnu ljubav koju im On iskazuje. Drugim riječima, narod je nevjeran! Već tu se naziru dvije opasnosti ili bolje reći napasti kojemu je izložen čovjek: Prva je napast manipulacija Bogom – da Bog postane onaj koji će meni služiti i koji će zadovoljavati moje potrebe i druga napast je ljudsko nagnuće da sebe stavimo na mjesto koje nam ne pripada, tj. na Božje mjesto! Dakle, današnjom prispodobom Gospodin nam razotkriva što je to krivo oponašanje i krivo nasljedovanje koje se rađa iz posjedovanja ili ostvarivanja krivih  ideala koje nam se čini privlačnim. U konačnici vinograd je slika i ljudskog života. Tijelo, sposobnost i nagnuća su nam dani. Nismo ih stekli. Što jesmo i za što smo sposobni dano nam je u najam. Jesmo li toga svjesni?  Svatko bi se od nas trebao osposobiti za prepoznavanje znakova vremena preko kojih nam Bog danas govori. Pripazimo se i nemojmo dopustiti da se i nama dogodi da „pograbimo Božje sluge pa jednoga istučemo, drugoga ubijemo, a trećega kamenujemo…“
župnik Ante Šiško
MISNA ČITANJA ZA 27. NEDJELJU KROZ GODINU,  4. LISTOPADA 2026.
8 PROSINCA 2025. 

PRVO ČITANJE: (IZ 5,1-7)
IZ KNJIGE PROROKA IZAIJE 

PSALAM PS: VINOGRAD GOSPODNJI DOM JE IZRAELOV.

DRUGO ČITANJE: (FIL 4,6-9)
IZ POSLANICE SVETOGA PAVLA APOSTOLA FILIPLJANIMA

EVANĐELJE  (Mt 21, 33-43)
IZ SVETOG EVANĐELJA PO MATEJU

 
U ono vrijeme: Reče Isus glavarima svećeničkim i starješinama narodnim: »Drugu prispodobu čujte! Bijaše neki domaćin koji posadi vinograd, ogradi ga ogradom, iskopa u njemu tijesak i podiže kulu pa ga iznajmi vinogradarima i otputova. Kad se približilo vrijeme plodova, posla svoje sluge vinogradarima da uzmu njegov urod. A vinogradari pograbe njegove sluge pa jednoga istukoše, drugog ubiše, a trećega kamenovaše. I opet posla druge sluge, više njih nego prije, ali oni i s njima postupiše jednako. Naposljetku posla k njima sina svoga misleći: ‘Poštovat će mog sina.’ Ali kad vinogradari ugledaju sina, rekoše među sobom: ‘Ovo je baštinik! Hajde da ga ubijemo i imat ćemo baštinu njegovu!’ I pograbe ga, izbace iz vinograda i ubiju. Kada dakle dođe gospodar vinograda, što će učiniti s tim vinogradarima?« Kažu mu: »Opake će nemilo pogubiti, a vinograd iznajmiti drugim vinogradarima što će mu davati urod u svoje vrijeme.« Kaže im Isus: »Zar nikada niste čitali u Pismima: Kamen što ga odbaciše graditelji postade kamen zaglavni. Gospodnje je to djelo – kakvo čudo u očima našim! Zato će se – kažem vam – oduzeti od vas kraljevstvo Božje i dat će se narodu koji donosi njegove plodove!«






PASTORALNE AKTIVNOSTI I MOLITVENI SUSRETI U ŽUPI 

LISTOPADSKE POBOŽNOSTI - SVAKI DAN U 18.00 SATI

Nastavljamo listopadske pobožnosti svakim danom pola sata prije mise. Nakon večernje mise molimo (ako nam vrijeme dopusti, ispred župne crkve) i litanije. Ponesite svijeće i pod skute nebeske Majke stavimo naše obitelji i potrebe. U drugom tjednu listopada molimo za bolesnike, stare i nemoćne.

PO SVETOJ BRAĆI K ISUSU! – PETI U OŽUJKU – POSVETNI DAN U ŽUPI –
PONEDJELJAK, 5. LISTOPADA U 18.30 SATI

Duhovni program počet će u ponedjeljak, 5. listopada u 18.00 sati pobožnošću krunice, slijedi misa u 18.30 sati, a poslije mise euharistijsko klanjanje uz molitve za ozdravljenje duše i tijela. Voditelj je duhovne obnove župnik Ante Šiško. Molitvena zajednica Totus Tuus pjesmom će animirati cjelovečernji program. Dođimo i povedimo nekoga k Isusu, po zagovoru svete braće Ćirila i Metoda.


SUSRET VODITELJA PJEVAČKIH ZBOROVA PONEDJELJAK, 5. LISTOPADA U 20.30 SATI

Župnik Ante poziva sve voditelje zborova na susret u ponedjeljak, 5. listopada nakon večernje mise i klanjanja u 20.30 sati u prostoriju zimskog vrta u župnom stanu.

SUSRET MISIJSKE SKUPINE – 
UTORAK, 6. LISTOPADA U 20.00 SATI

Župnik poziva članice i članove župne misijske skupine na susret u utorak, 6. listopada u 20.00 sati u prostoriju zimskog vrta u župnom stanu.


SUSRET S VODITELJIMA I SVIM SURADNICIMA U ŽUPNOM CARITASU – 
SRIJEDA, 7. LISTOPADA U 20.00 SATI

Župnik poziva sve volontere župnog Caritasa, kao i one koji to žele biti i uključiti se u rad župnog Caritasa, na susret u srijedu, 7. listopada u 20.00 sati u prostoriju zimskog vrta u župnom stanu.

Caritas znači ljubav – pomaganje svojem bližnjem u nevolji, potrebi i to na različite načine. Caritas u našoj župi postoji od kad je župa osnovana jer uvijek je bilo ljudi koji su bili spremni pomagati i koji danas pomažu. Župni Caritas povezuje ljude koji svoje slobodno vrijeme i sposobnosti koriste da dragovoljno pomažu bližnje u potrebi. Djelatnost župnog Caritasa treba biti prožeta nadom i vjerom u Božju ljubav i dobrotu. Župnik Ante zahvaljuje svim volonterima na čelu s gospođom Kristinom Rušpić koji nesebično daruju svoje vrijeme u služenju onoj našoj braći sestrama koji su potrebiti naše skrbi i ljubavi. 


MISA ZAHVALNICA ZA PLODOVE ZEMLJE – NEDJELJA, 11. LISTOPADA U 10.30 SATI
 
Iduće nedjelje, 11. listopada na pučkoj misi u 10.30 sati u našoj župnoj crkvi proslavit ćemo Misu Zahvalnicu kojom ćemo dragome Bogu zahvaliti za plodove zemlje. Budući da je to misa zahvale za plodove zemlje svih nas bilo bi poželjno da što veći broj župljana sudjeluje na aktivan način donošenjem raznih plodova iz vaših polja i vrtova. Možete donijeti vaše prinose u subotu, 10. listopada od 9 do 11 sati izjutra i ostaviti iste pred župnom crkvom. Isto tako župnik moli sve vjernike koji su u mogućnosti i koji to žele da u nedjelju dođu na misu odjeveni u tradicijske slavonske narodne nošnje.

“PUT SVETOG JAKOVA – MOJE ISKUSTVO CAMINA” – NEDJELJA, 11. LISTOPADA U 19.30 SATI

Put svetog Jakova – Camino, drevni je hodočasnički put koji vodi do groba sv. Jakova u španjolskom gradu Santiago de Compostela. Sam je put dug oko 800 km i prelazi se pješke između 16 i 35 dana, zavisno o fizičkoj kondiciji, duhovnoj čvrstoći i odlučnosti samog hodočasnika. Naša župljanka Pamela Vidović ovog je ljeta hodočastila do groba sv. Jakova i želi podijeliti s nama iskustvo svog hodočašća. Svi zainteresirani vjernici mogu poslušati ovo zanimljivo svjedočanstvo u nedjelju, 11. listopada, nakon večernje mise u 19.30 sati u podrumskoj velikoj dvorani Pastoralnog centra.

NOVI SVEĆENIK U NAŠOJ ŽUPI – vlč. LUC ASSOGBA GBETONDJI iz Benina

Želeći osnažiti i produbiti prijateljsku povezanost i suradnju između biskupije Porto-Novo u Republici Benin i naše nadbiskupije, vlč. Luc (Luka) poslan je u Hrvatsku na misijsko iskustvo kao svećenik fidei donum, najprije naučiti hrvatski jezik, a potom steći pastoralno iskustvo u našoj nadbiskupiji i time doprinijeti daljnjoj suradnji između dviju biskupija. Vlč. Luka prve će godine boraviti u našoj župi kao svećenik student pomažući svećenicima u pastoralnom radu. Izražavamo iskrenu dobrodošlicu vlč. Luki! Pomozimo mu svi zajedno da što prije savlada nimalo lagani hrvatski jezik i da se što bolje integrira u našu mjesnu Crkvu i pastoralni život naše župe. Pratimo ga i svojom molitvom.



PASTORALNE AKTIVNOSTI I MOLITVENI SUSRETI U ŽUPI 

SUSRET MARIJINE LEGIJE – svakog ponedjeljka u 17 sati. 
BIBLIJSKA SKUPINA – utorkom nakon večernje mise.
PROBA ZBORA S  MISE U 7.30 - utorkom nakon večernje mise.
PROBA ZBORA S  MISE U 9.00 - svakog utorka u 20.00 sati u „družbaonici“.
PROBA ZBORA „HVALA“ S  MISE U 10.30 - petkom nakon večernje mise.
PROBA ZBORA MLADIH - srijedom nakon večernje mise.
PROBA DJEČJEG ZBORA – subotom u 10.00 sati.
KRSNA KATEHEZA ZA RODITELJE I KUMOVE - srijedom nakon večernje mise.
MOLITVENI SUSRET ZAJEDNICE BEZGREŠNOG SRCA MARIJINA – srijedom nakon večernje mise.
EUHARISTIJSKO KLANJANJE  – četvrtkom nakon večernje mise. 
TOTUS TUUS MOLITVA ZA MLADE – četvrtak u 19.40 sati u vjeronaučnoj dvorani.
MINISTRANTSKI SUSRET – subotom u 10.00 sati.
MOLITVENI SUSRET ZAJEDNICE TOTUS TUUS: subotom u 19 sati.
ŽUPNI CARITAS – Svakog prvog ponedjeljka u mjesecu od 17.00 do 18.00 sati. Zahvaljujemo za svaku donaciju. Ako želite nešto darovati ili trebate pomoć  kontakt telefon je: 098 669 643 







DAROVI VJERNIKA ZA INVESTICIJE U CRKVI

[image: ]Za daljnje investicije na crkvi prikupljeno je u proteklom tjednu 455 €.
Svoj dar možete izravno uplatiti na župni račun kod Croatie banke: HR1624850031100252570  svrha uplate: dar za Crkvu; ili skeniranjem BAR-CODA.   Svim darovateljima od srca hvala. 
KRŠTENI  







Naša zajednica vjernika imala je radost svjedočiti sakramentu krštenja malih novokrštenika.
[bookmark: _GoBack]To su IVA BENŠIĆ i MATEO ŠTER. Roditeljima i kumovima od srca čestitamo i molimo Gospodina za njih kako bi oni uzornim kršćanskim životom odgajali svoju djecu do punine njihove kršćanske zrelosti.

ŽENIDBENI NAVJEŠTAJ




Sveti sakrament ženidbe žele sklopiti:


ZARUČNIK:   MARKO PARMAČEVIĆ, sin MILANA i  BOŽICE r. VUJIĆ,  uzima
ZARUČNICU:  MAJU ADAMOVIĆ  kći GORANA i BOŽICE r. ČERBA.
Vjenčanje će biti u subotu, 10. listopada 2026.  u našoj župi.
----------------------------------------------------------------
ZARUČNIK:  MARIJAN SPAJIĆ, sin MARKA i  GORANE r. GLAVAŠ,  uzima
ZARUČNICU:  NINU GREGORIUS,  kći KERSTENA i SILVIJE r. SCHMIDT.
Vjenčanje će biti u subotu, 10. listopada 2026.  u našoj župi.
----------------------------------------------------------------
ZARUČNIK:  DINO MITAR, sin BOŽIDARA i  MARINE r. MUSA,  uzima
ZARUČNICU:  ANU KELEMEN,  kći DARKA i SNJEŽANE r. LENDREC.
Vjenčanje će biti u subotu, 10. listopada 2026.  u župi Sv. Petra i Pavla.

Mladencima želimo sreću u braku i Božji blagoslov, a vas molimo, dragi vjernici, 
da  možebitnu zapreku njihovog vjenčanja javite župnom uredu.
PREŠLI U VJEČNU DOMOVINU  






Otišle su pred nama u Vječnu domovinu: 

VERA BELIĆ  (31.8.1930. †  24.9. 2026.);
BRANKA ŠRAJNER (28.8.1947. †  26.9. 2026.)

Pokoj vječni daruj im, Gospodine…
Ožalošćenim obiteljima iskrena sućut…







	1.
	


PONEDJELJAK,  
5.10.2026.
SV. FAUSTINA KOWALSKA, REDOVNICA


	
18.30

	
 † MARIJA I † JOSIP PRPIĆ;
 † ANTE BLAŽEVIĆ I 
††  IZ OBITELJI BLAŽEVIĆ;
ZA DUŠE U ČISTILIŠTU

	2.
	UTORAK, 
6.10.2026.  
SV. BRUNO, PREZBITER
	




18:30

	
† IGOR HEGEDUŠ;
† VALENTIN ANDRIĆ I  
†† IZ OBITELJI ANDRIĆ;
 U ZAHVALU SV. ANTUNU I MAJCI BOŽJOJ


	3.
	


SRIJEDA, 
7.10. 2026. 
 BL. DJEVICA MARIJA OD KRUNICE

	




18.30






	

†  FRANJO HUZJAK;
† DRAGO TEPEŠ;
†  NIKOLA I † LENKA ČOVČIĆ, 
† ZDRAVKO ZETOVIĆ


	4.
	ČETVRTAK,  
8.10. 2026.   
SV. ŠIMUN, BOGOPRIMAC; 
SV. DEMETRIJE, MUČENIK
	












18:30



	†  DRAGO I † DELFA PERANOVIĆ;
† PAVO ĆORLUKA I ††  IZ OBITELJI;
† STIPO BEGIĆ I ††  IZ OBITELJI

	5.
	PETAK, 
9. 10. 2026.
SV. DIONIZIJE, BISKUP I MUČENIK;
SV. IVAN LEONARDI, PREZBITER
	


18.30
	
 † DRAGO REZIĆ;
†  ANA I † TOMISLAV STANEK;
†  MANDA NOVOSELIĆ I † RUŽA PETRUŠIĆ



	6.
	SUBOTA, 
10.10.2026.
SV. FRANJO BORGIA, PREZBITER
	


07:30




	
 † MILA ALERIĆ
 † MIRA JAKOVAC
 † MARA I † MATO JERKOVIĆ


	7.
	NEDJELJA, 
11.10. 2026.
28. KROZ GODINU

	07:30

09.00

10:30




18:30
	†  NADA SINGER


†  MATO I † KATA BENČIĆ
ZA SVE ŽUPLJANE
†  FRANJO PERKOVIĆ



RASPORED MISA I MISNIH NAKANA ZA TJEDAN OD 5. DO 11. LISTOPADA 2026. 














RADNO VRIJEME ŽUPNOG UREDA 
PONEDJELJAK – SUBOTA: 8.00 - 12.00  sati;
PONEDJELJAK – PETAK: 17.00 – 18.30 sati

Sve vrste potvrda i informacija možete dobiti u Župnom uredu u navedeno uredovno vrijeme. Župnik i kapelan su na raspolaganju vjernicima svaki dan i ako trebate duhovni razgovor, ispovijed,  nazovite broj župnog ureda 031 / 505 830 i dogovorite s njima susret.


Odgovara: Župa Svetih Ćirila i Metoda, slavenskih apostola, Osijek 9 
Župnik: Ante Šiško 
 www.cirilimetod.hr;  e-mail:  cirilimetod.os@gmail.com; sisko.ante@gmail.com 




Župni listić 
Župe Svetih Ćirila i Metoda - Osijek 9

